Gare Rëmeleng

D'Gare Rëmeleng ass eng Kappgare vun der Lëtzebuerger Eisebunn. Se läit um ëstleche Wupp vum Zentrum vu Rëmeleng, an der Gemeng mam selwechten Numm.

D'Gare ass den Terminus vun der Niewelinn Näerzeng - Rëmeleng vun der Linn Lëtzebuerg - Esch-Uelzecht - Rodange vum CFL-Zuchreseau. Bei der Gare ass e Park & Rail-Parking mat 143 Plazen an dräi spezielle Parkplaze fir Leit mat reduzéierter Mobilitéit.

 Geschicht 
D'Streck Beetebuerg - Näerzeng - Rëmeleng ass den 1. Juni 1860 vun der Compagnie Guillaume-Luxembourg opgemaach ginn. Fir de Persounentrafick bestoung zu Rëmeleng just d'Grenzgare Rëmeleng-Ëtteng, ronn 800 m südlech vum Zentrum. D'Gare am Zentrum vu Rëmeleng (Rumelange-Halte) ass de 15. Juli 1900 opgemaach ginn. Dat haitegt Garegebai ass 1963 opgaangen, awer eréischt 1965 ageweit ginn.

Dat Stéck vun der Rëmelenger Gare bis op Grenzgare gouf den 1. Juni 1996 fir zerguttst zougemaach, den Uschloss a Frankräich ass scho méi laang net méi befuer ginn. Domat ass aus der haiteger Gare eng Kappgare ginn.

D'Lëtzebuerger Streck déi op der Grenz en Uschloss un d'Minièresstreck Rëmeleng-Boulange hat, gouf vun 1996 un demontéiert, nodeems d'Schinnen op der franséischer Säit ewechgerappt gi waren an et esou net méi méiglech war, fir d'Streck jee vu Rëmeleng aus virun ze féieren

D'Barriär an der Entrée vu Rëmeleng ( / CR165) konnt och suppriméiert a mat engem Kreesverkéier ersat ginn.

Zich déi an der Gare halen
(Stand: Dezember 2025)

 Linn Näerzeng ↔ Rëmeleng 
D'Gare Rëmeleng gëtt just vu méindes bis freides ugefuer: an de Spëtzestonnen (6h–8h a 16h–19h) all hallef Stonn, baussent der Haaptverkéierszäit eemol d'Stonn.

 Aller 
Aus RichtungHalt virdrunZuchNächst HaltA RichtungNäerzengTéiteng  TerminusRëmeleng

 Retour 
Aus RichtungHalt virdrunZuchNächst HaltA RichtungRëmelengTerminus  Téiteng

 Kuckt och 
 CFL-Zuchreseau
 Lëscht vun den CFL-Garen

 Um Spaweck 

 Aktuell Departen an der 
 Praktesch Informatiounen iwwer d'Gare vu Rëmeleng op der CFL-Websäit
 D'Gare Rëmeleng op der Websäit "rail.lu"
 D'Gare Rëmeleng op der Websäit vu Spoorgroep Luxemburg

Quelle vum Abschnitt Geschicht:
 Informatiounspanneau bei der Gare
 Federmeyer, E., & Pasquali, Pierre. (2007). Eisenbahnen in Luxemburg. Gernrode Luxembourg: W. Herdam Fotoverl. G.A.R., Band 1, S. 335-359

Remeleng
Remeleng
Kategorie:CFL-Linn 6